runetrust/blame-folketinget-dk huggingface dataset:
Kristian Jensen (V), 2017-03-22:
Men en af de veje, jeg politisk helst vil gå, er at øge arbejdsudbuddet i stedet for at bremse væksten i dansk økonomi, altså at sørge for, at der så at sige er energi nok, at der er hænder nok, at der er hoveder nok, og at der er de rigtige hænder og hoveder i dansk økonomi, til at vi kan fortsætte væksten på højt niveau.
Ole M. Nielsen (KRF), 1999-02-02:
I stedet for at give ubeskattede parkeringspladsbilletter, som man gør i eksempelvis København, kunne man måske også overveje, at virksomheder skattefrit kunne give frikort til kollektiv trafik til den rute, som de skulle bruge for at komme på arbejde. Der er masser af instrumenter, som vi kan bruge uden at anfægte EU, og som kunne medvirke til, at vi kunne opfylde CO2-målsætningen.
Yvonne Herløv Andersen (CD), 2001-05-23:
Så på det første møde, vi holdt i det udvalg, der har med det, vi kalder for alkoholpuljen, at gøre, måtte vi sætte 5 mio. kr. af til at dække driftsunderskuddet, fordi amterne havde trukket deres brugere tilbage.
Karsten Lauritzen (V), 2012-02-23:
Der må vi bare sige, at vi finder det dybt beskæmmende, at straffen for de unge, der har begået alvorlig kriminalitet, unge, der er dømt for 10, 12, 18 forskellige kriminelle forhold og er i gang med at afsone en ungdomssanktion, der skal få dem på ret kurs, bliver afbrudt.
Svend Auken (S), 2001-05-08:
I stedet for at vi alle sammen bliver så sure og får sådan en eller anden religionskrig mellem busser og biler, så var det bedre, at vi tog en lidt konstruktiv diskussion om, hvordan vi kunne nå vores mål på de her områder. Og jeg synes egentlig, at trafikministeren er kommet godt fra løsning af sin opgave, selv om vi jo alle sammen er optaget af, at det kunne blive endnu mere ambitiøst. Så skal jeg yderligere sige til fru Svanholt, at vi naturligvis fastholder de miljømæssige mål og de forpligtelser, vi har i forhold til Kyoto.
Torsten Schack Pedersen (V), 2017-04-20:
Jeg vil også fremhæve det element, som faktisk ligger ud over anbefalingerne, og som der var uenighed om i ekspertudvalget, nemlig at det bliver muligt, at man får muligheden for, hvis et andet realkreditinstitut ønsker det, at overtage et lån fra en låntager, også selv om lånegrænsen er overskredet.
Bertel Haarder (V), 2002-02-26:
Det er meget vigtigt, at det kan betale sig at arbejde, og at det kan betale sig for kommunerne at gøre det effektivt, at det kan betale sig for danskkurserne at være effektive og bidrage til, at deres elever kan lære dansk, mens de er i et job, hvis det er muligt, osv. Der mangler noget i incitamentstrukturen, og det er jeg meget optaget af.
Karina Adsbøl (DF), 2017-03-21:
Udfordringen har så været for os politikere at finde en løsning på dette, og jeg skal være ærlig og sige, at det ikke har været nemt, for bekymringen har været, om det ville forringe serviceniveauet i kommunerne, og at de så ikke ville give socialpædagogisk ledsagelse efter loven, men henvise til, at det kan man selv betale for.
Søren Egge Rasmussen (EL), 2020-11-26:
Derfor er der jo sådan set nogle landmænd, der kommer frem til den erkendelse, at her er noget, hvor de ikke længere kan være med, og der synes, vi skal hjælpe de landmænd, ved at vi indfører nogle begrænsninger for, hvad det er for nogle husdyrtyper, man må have.
Ulla Tørnæs (V), 2009-05-19:
Jeg har været meget glad for den brede opbakning, som jeg har lyttet mig til at der er i Folketinget til den tilgang, som jeg på regeringens vegne har til, hvad Danmark kan gøre, og hvad vi kan bidrage med i den helt aktuelle situation, som udviklingslandene er blevet bragt i på grund af den økonomiske krise.
Morten Messerschmidt (DF), 2024-05-14:
Så når vi nu af frygt for at få det samme svar for tredje gang, hvis jeg spørger til det med EBU og DR, så tror jeg da, at vi er mange i salen, der gerne vil høre, hvad statsministeren egentlig mener om 11 mia. kr. mere på hendes vagt til ren administration i staten.
Poul Nødgaard (DF), 1997-12-17:
Hvis man forestiller sig, at en kommune siger: Nu er det besluttet, at ligningen skal flyttes fra kommunerne til staten, og vi vil gerne have, at staten overtager det fra en bestemt dato - det kan så være om ét eller to år - så vil jeg gerne spørge, om der dér bliver tale om en såkaldt virksomhedsoverdragelse, for det er jo en stor del af skatteforvaltningens personale, der så skal opsiges.
Josephine Fock (ALT), 2017-12-22:
Men det vil regeringen ikke, og det synes jeg er meget trist, ligesom jeg synes, at det er uendelig trist, at regeringen i den her uge har sagt nej til kvoteflygtninge, og at den samtidig nærmest for åben skærm har forhandlet med Dansk Folkeparti om, hvor mange udlændingestramninger der skal for at stemme for en skatteaftale.
Line Barfod (EL), 2002-02-07:
Og hvis kvinden - det kan også være manden, men som regel er det jo kvinden - ved, at hun ikke risikerer at sende manden i fængsel i længere tid ved at anmelde ham til politiet, men at han tværtimod kan komme i behandling, så han kan lære at håndtere problemerne i parforholdet på anden vis, kan det være, at volden ikke eskalerer, at volden ikke står på i så lang tid i hjemmet, og at man derfor kan forebygge yderligere vold. Det kan også være, selv om parforholdet går i opløsning, at manden så, hvis han kommer i psykologbehandling, ikke i det næste parforhold fortsætter med at bruge vold som udtryksmiddel, men via psykologbehandlingen har lært, at man kan løse konflikter på andre måder.
Per Clausen (EL), 2010-12-14:
Vi synes, at det ønske og synspunkt, som kommer frem i det forslag til vedtagelse, vi er med til at stille, om, at man har brug for en offentlig tilgængelig risikovurdering og sårbarhedskortlægning af hele Danmark, og at det naturligvis må være en statslig opgave at sikre, at det bliver lavet, er en vigtig pointe, fordi det jo også kan danne udgangspunkt for de nødvendige politiske debatter og politiske beslutninger, som skal tages i kommunerne.
Jakob Engel-Schmidt (V), 2014-11-26:
Ja, og det er jo en fornøjelse at kunne fortsætte, hvor vi slap, og spørgsmålet lyder: Hvilke reformer mener ministeren der mangler, for at de mange ledige kontanthjælpsmodtagere kan komme i arbejde, jævnfør ministerens udtalelse til Politiko den 20. november 2014?
Ulrik Kragh (V), 2002-05-27:
Hvis man fra europæisk side i stedet for at have hver sin forsvarsklods eller forsvarskapacitet, sørger for at udnytte fælles ressourcer, vil der være noget at hente dér, og det er noget af det, hvor vi i Danmark har et stort handicap ved, at vi ikke har mulighed for at kunne være med til at påvirke, fordi vi ikke er med i forsvarsdimensionen i EU.
Eva Flyvholm (EL), 2021-05-25:
Men i hvert fald hermed en opfordring til, at man lige i det mindste stemmer for det ændringsforslag og faktisk tager det nødvendige ansvar over for de mennesker, man sender i krig, og de mennesker på stedet, som også bliver påvirket af det, uanset hvad vi så måtte mene om det politiske i bidraget.
Karen Hækkerup (S), 2009-11-12:
Derfor synes jeg, det er en rigtig god idé med kvartalsvise afrapporteringer, hvor man i forbindelse med hver eneste indsats, man har sat i gang, evaluerer, gennemgår og finder ud af, om man har gjort det rigtigt, om man skal rette det lidt til, hvordan det virker, hvordan man har fået fat i det, sådan at ansvaret for indsatsen i virkeligheden kommer til at hvile på flere skuldre, fordi jeg ikke synes, at regeringen overhovedet har magtet at leve op til det.
Mette Frederiksen (S), 2012-11-06:
Som jeg også oplyste på samrådet i går, vil det teknisk foregå sådan, at der vil være en generel reduktion i bloktilskuddet, og hvis jeg så bliver spurgt til, hvor mange jobpræmier det er forudsat at der vil blive udbetalt i den offentlige sektor – vel at mærke med det i baghovedet, at staten så at sige har frasagt sig sin mulighed for at opnå præmie – vil der være 3.400 præmier.
Ole Sohn (SF), 2006-11-10:
Er det ikke lidt specielt, at man som socialdemokrat går med til at gennemføre regeringens politik om, at i 2025 indføres der reelt en efterlønsalder på 63 år, som bliver automatisk stigende, uden at man forud for beslutningen har forelagt vælgerne spørgsmålet: Skal al ekstra levetid bruges til arbejde?
Line Barfod (EL), 2010-02-04:
Ja, jeg vil sige til hr. Jens Vibjerg, at der for langt de fleste af de mennesker, der er syge, er en diagnose, er en behandling; man kan nogenlunde se, hvad der skal til, og man kan også vurdere, om de kan komme tilbage på arbejdsmarkedet, om de kan komme i fleksjob eller på førtidspension.
Poul Nødgaard (DF), 2001-04-06:
Det var netop det problem, jeg var inde på i en kort bemærkning til hr. Touborg tidligere på dagen, hvor jeg mener, at ét af udgangspunkterne for at løse de her regionalpolitiske problemer ville være, at det var ét ministerium, der tog sig af alt, og at alt udgik derfra.
Morten Bødskov (S), 2021-01-21:
Men man kunne jo sige, at det her lovforslag så ikke handler om moms, men at det handler om A-skat og arbejdsmarkedsbidrag, og mange af de selv samme virksomheder får jo så her mulighed for samlet set at låne op til 7 mia. kr. i rentefrit lån i 9 måneder.
Søren Espersen (DF), 2007-01-09:
Men der er en statistisk, ikke engang sandsynlighed, men en statistisk garanti for, at når der er 18.000 eller 20.000 arabere af libanesisk herkomst, der er tilmeldt Danmark som enten danske statsborgere eller på opholdstilladelse, og der så befinder sig 10.000, måske 6.000, 7.000, 8.000, 9.000 i Libanon – vi ved ikke rigtig, hvor mange der var, for i det nordlige Libanon foregik der ikke nogen særlig evakuering, der har måske også været nogle – og når man så ved, at af de 18.000-20.000, der er af libanesisk herkomst her i landet, er det kun en tredjedel af mændene og kun 15 pct. af kvinderne, der er i arbejde, så mener jeg, at der er en statistisk garanti for, at der har været sociale svindlere i den her forbindelse.
Mette Frederiksen (S), 2012-03-14:
Det er altså det, jeg synes vi nu bliver nødsaget til at diskutere hvordan vi kan håndtere, sådan at balancen opretholdes, men også sådan at det ikke må have den betydning, at vi tvinger borgere til at indgå i en lægefaglig behandling, som de ikke ønsker at indgå i.
Kim Christiansen (DF), 2010-04-13:
Vi kan såmænd sagtens gå hen og blive enige om, at man altid kan forbedre togtrafikken på den pågældende strækning og især Kystbanen; jeg tror, der er bred politisk enighed om i dag, at det, der sker på Kystbanen, er helt utilstedeligt, og det skal selvfølgelig løses.
Jørgen Arbo-Bæhr (EL), 2005-11-02:
Jeg prøver at forklare, hvad lovforslaget går ud på, og den positive spiral, vi gerne vil have, går ud på, at mennesker i løbet af 2 år kan få 300 timers ordinært arbejde i håbet om, at det så giver dem et fodfæste på arbejdsmarkedet, så det kan blive til endnu mange flere timer.
Pernille Vermund (NB), 2022-05-05:
Det kan jeg ved at kigge ud på de mange udlændinge fra rigtig mange gode lande, som kommer hertil, arbejder, bidrager, både folk, som er eksperter inden for deres fag, og også folk, som kommer med ikke ret mange evner andet end en vilje og et gåpåmod og lysten til at stå op om morgenen, forsørge sig selv og gøre en reel indsats.
Simon Emil Ammitzbøll (LA), 2015-02-19:
Beslutningsforslaget beskæftiger sig med børn i sorg og børn, der vokser op som pårørende til forældre eller søskende, som er alvorligt fysisk syge, sindslidende, selvmordstruede eller misbrugere, og det er jo et fint og agtværdigt formål.
Frank Aaen (EL), 1999-02-11:
Fordi partierne mudrer sig omkring midten, og fordi det i mange år har været sådan, at både Venstre og Socialdemokratiet er meget afhængige af to midterpartier, har vi fået forstærket en tendens til, at man ikke markerer de klare linjer, men at man prøver at mudre til.
Helle Thorning-Schmidt (S), 2011-11-30:
Jeg er enig i, at skat kan være en konkurrenceparameter, det er jeg egentlig meget enig i, men der er jo også så mange andre konkurrenceparametre: Der er investeringer i uddannelse, i forskning, i infrastruktur, i vores produktivitet – alt det, vi også skal være dygtige til i Danmark.
Hans Kristian Skibby (DF), 2012-08-20:
Så hånden på hjertet, vil jeg sige til hr. Frank Aaen: Ville det ikke være bedre for Enhedslisten, hvis man søger indflydelse, at man gjorde det sådan, at folketingsgruppen var i stand til både at forhandle og indgå en aftale frem for at skulle trække det hele i langdrag?
Per Clausen (EL), 2013-06-11:
Jeg kunne godt tænke mig at spørge skatteministeren, om han ikke er enig med mig i, at langt de fleste af de afgifts- og skatteforhøjelser, som Venstre tordner imod, og som er startet op her i løbet af de seneste par år, er vedtaget og gennemført under den tidligere borgerlige regering.
Mette Hjermind Dencker (DF), 2021-04-06:
Forslaget omhandler ret til ambulant behandling for voldsudøvere og om at pålægge regeringen i indeværende folketingsår at fremsætte lovforslag, som sikrer ret til ambulant behandling for voksne, som har udsat andre for vold eller trusler om vold i relation til familie- eller samlivsforhold.
Jeppe Mikkelsen (RV), 2014-12-18:
Og jeg kan godt forstå, at man i USA må tage meget, meget skrappe midler i brug for at sikre politiets selvjustits, for der er store problemer med det amerikanske politi: hundredvis af politidrab årligt og beskyldninger om, at politiet bevidst chikanerer sorte, og det amerikanske politi køber rask væk overskudsmateriel fra den amerikanske hær.
Frank Aaen (EL), 2012-03-13:
Må det ikke være sådan, når staten går ind og får bestemmende indflydelse i en bank, at så skal hele banksektoren og for den sags skyld hele Danmark kunne se, at det gør en forskel, altså, om det er staten, der styrer en bank, eller om det er private aktionærer, der styrer en bank, og at det ikke bare for statens vedkommende drejer sig om maksimal profit, men at det drejer sig om at have en samfundsnyttig bank, der drives på en forsvarlig måde?
Tom Behnke (FRI), 2000-12-05:
Så er det også ret væsentligt for os at tage et forbehold i forhold til beslutningsforslaget her, og det er et forbehold, der omfatter private pc-cafeer, for som beslutningsforslaget er formuleret, så læser jeg, at de er omfattet, og det mener jeg ikke de nødvendigvis skal være. Man kan så sige, at det måske kunne være ligegyldigt i den sidste ende, for pc-cafeerne kan så bare lave et medlemskort, så det koster 1 kr. om året at være medlem af en pc-café, og så er der ikke offentlig adgang alligevel; så er det kun dem, der er medlemmer af den forening, der kan komme ind.
Jacob Jensen (V), 2017-05-04:
Men når det er sagt, vil jeg sige, at man jo netop også skal se på de her ting i en sammenhæng, og jeg synes sådan set, at med de rammer, som vi har været med til at sætte herindefra – både hvad angår ressourcetildeling, og hvad angår de styringsmekanismer, der har været på det tidspunkt, hvor der var lange ventelister, og hvor vi nu fremadrettet har investeret i nye sygehuse rundtomkring i landet osv. osv. – har været med til at sikre, at der også kunne leveres på det her resultat.
Astrid Krag (S), 2017-02-23:
Mener ministeren helt seriøst, at man kan afbureaukratisere sig ud af det, eller er det, fordi ministeren faktisk ikke har lyst til at stå her og indrømme, at regeringens økonomiske politik vil betyde, at kommunerne skal starte hvert eneste budgetår med at skære ned og finde besparelser på ældreområdet?
Marie Krarup (DF), 2018-12-11:
Men forslaget går altså på, at vi gerne have en redegørelse for, hvilke handlemuligheder der er, ikke på, at man nødvendigvis umiddelbart skal skride til handling og lukke moskeen – det kan man selvfølgelig ikke, det skal jo igennem de retslige instanser – men på, hvilke muligheder der foreligger på baggrund af vores grundlov, når man faktisk har en grænse for religionsfriheden, hvor man ikke må prædike noget, der strider imod sædeligheden og den offentlige orden.
Simon Emil Ammitzbøll (LA), 2012-01-17:
Og som det er fremgået både under denne og andre debatter, er der jo heldigvis fuldstændig enighed i Folketinget om, at der bør gøres noget for at forhindre, at der bliver begået overgreb af seksuel karakter mod børn – og for den sags skyld vel også andre former for overgreb, hvis det skulle komme dertil.
Kristian Thulesen Dahl (DF), 2012-05-08:
Det, der var det påfaldende dengang, var, at det var, som om det var gået fuldstændig hen over hovedet på S og SF, som jo fremlagde udspil, som i virkeligheden var mere eller mindre renset for den erkendelse, bl.a. med det her med, at væksten i de offentlige udgifter skulle være markant højere end det, vi turde operere med inden for det, vi syntes var en ansvarlig offentlig økonomi.
Per Stig Møller (KF), 1998-01-27:
Hvis vi havde haft nogen mulighed for at få vedtaget én, kunne det være blevet en mistillidsdagsorden, men det kunne også være blevet én, der kraftigt misbilligede den manglende omhu i forbindelse med aktiebyttet og den dårlige information af færingerne, og det dårlige arbejde, der er leveret af regeringen og dens embedsmænd.
Per Husted (S), 2010-11-10:
Det, jeg kan konstatere, hvis vi bliver ved globaliseringspuljen, er, at de midler, som skulle bruges til at udvikle vores uddannelsessystem og bruges til at få øget antallet af unge, som får en erhvervsuddannelse eller får en uddannelse, pludselig bliver brugt til drift på noget, som vi burde have forudset, nemlig at der bliver flere unge mennesker i den aldersgruppe.
Helge Sander (V), 2004-10-21:
Til slut blot en konstatering af, at desværre kunne jeg forstå på Enhedslistens ordfører, fru Pia Boisen, at man ikke er parat til at lægge stemmer til forslaget, og at fru Bodil Kornbek mener, forslaget er lidt for snævert.
Charlotte Dyremose (KF), 2005-11-18:
Det er der rigtig mange også inden for f.eks. sejlsport og motorsport, der har været meget kede af, for situationen er jo den, at man faktisk bruger lastbilen til transport og så blot ønsker at overnatte f.eks. på det sted, hvor man er ude til sit sejlsportstævne, eller der, hvor man har sin hest til stævne.
Anne-Mette Winther Christiansen (V), 2012-10-11:
Vi udtrykker i Venstre også en bekymring over den bestemmelse i lovforslaget, som giver Naturstyrelsen mulighed for at fastsætte regler om at pålægge de danske virksomheder et gebyr i forbindelse med kontrol og tilsyn med FLEGT-licensordningen.
Sophie Løhde (V), 2011-01-14:
Talen var jo meget sådan lidt på den ene side og lidt på den anden side og andet, men jeg erindrer, at jeg jo bl.a. har set SF's sundhedsordfører, hr. Jonas Dahl, på TV 2/Øst, hvor han udtalte meget klart, at hvis ikke et andet parti vil fremsætte det her lovforslag i Folketinget, så ville hr. Jonas Dahl og Socialistisk Folkeparti gøre alt for selv at fremsætte det.
Jakob Axel Nielsen (KF), 2009-05-06:
Jeg forstår, at Socialdemokraterne går ind for det udvidede frie sygehusvalg blot med en 2-måneders-periode og ikke kun en 1-måneds-periode, og derved er det jo kun et spørgsmål om teknik og ikke en egentlig principiel uenighed, som fru Sophie Hæstorp Andersen og jeg kan have.
Karsten Lauritzen (V), 2014-05-13:
Det, jeg godt vil spørge justitsministeren om, er det konkrete incitamentsproblem, som den her nye organisering skaber, nemlig at områderne, som jo har ansvaret for, at der er plads i fængslerne, også kan tage stilling til mange flere prøveløsladelser, som før lå ovre i direktoratet.
Finn Sørensen (EL), 2014-10-09:
Beskæftigelsen befinder sig stadig på det samme niveau, som den gjorde i 2009; vi mangler stadig væk et sted mellem 120.000 og 140.000 arbejdspladser for at komme op på det antal arbejdspladser og på den beskæftigelse, der var, før krisen slog igennem.
Pelle Dragsted (EL), 2018-05-09:
Og det er ikke, fordi jeg tror, at hr. Søren Gade eller andre er nogle dårlige mennesker eller noget som helst andet, men der er bare en tendens til, når vi har magt, at der udvikler sig en kultur, hvor man måske gerne vil lukke sig lidt mere om sig selv – det er irriterende at blive set over skulderen, specielt for de partier, der har regeringsmagten.
Rasmus Prehn (S), 2018-04-18:
Men vi må have en samlet interesse i at gøre den kollektive trafik mere attraktiv, og der kan man jo have en form for dialog med nogle af de her kommuner, hvor man prøver at tale med dem om, hvad man kan gøre, så man i stedet for at gøre det mere besværligt at parkere faktisk gør det attraktivt at bruge deres by til at skifte i, så man også kan handle der osv.
Pia Olsen Dyhr (SF), 2014-12-02:
Det ville Radikale Venstre så ikke, og derfor bliver jeg nødt til at spørge, om man kan forestille sig efter et valg – lidt ligesom hr. Lars Løkke Rasmussen har tænkt sig at holde Dansk Folkeparti uden for indflydelse på EU-området, hvis han, gud bedre det, skulle vinde efter et valg, og det er der ingen af os der håber på, i hvert fald ikke i mit parti – at Socialdemokratiet og statsministeren på samme måde vil benytte sig af et flertal i Folketinget eventuelt uden om Det Radikale Venstre for at få forbedringer på dagpengeområdet.
Mike Legarth (KF), 2009-04-30:
Og det er faktisk totalt set den helt rigtige medicin, vil jeg sige til hr. Jesper Petersen fra Socialistisk Folkeparti, til at minimere og afdæmpe virkningerne af den finansielle krise, der skyller ind over os, men først og fremmest og vigtigst for at sikre holdbarheden af vores nationale økonomi på langt sigt, sådan at der også på den lange bane er varme hænder til at passe de syge og ældre, for vi har jo en udfordring med at få tilstrækkeligt med arbejdskraft.
Torsten Schack Pedersen (V), 2018-11-08:
Jeg må sige, at jeg virkelig intenst har prøvet på det – vi prøvede med nogle meget, meget store stykker papir – men jeg måtte simpelt hen give op, for det var for uoverskueligt at finde rundt i alle de forskellige tiltag, alle de forskellige ordninger, alle de forskellige muligheder, der var.
Erling Bonnesen (V), 2013-04-24:
Altså, jeg håber da, at vi har set den sidste slagterilukning, men vi ser jo masser af smågrise – næsten en tredjedel af dem – der drøner ned over grænsen til Tyskland, fordi det kan betale sig rigtig godt at investere i nye slagtesvinestalde i Tyskland, men desværre ikke i Danmark.
Brigitte Klintskov Jerkel (KF), 2020-04-30:
Jeg synes, det er rigtig ærgerligt, at vi er nødt til at stå her i dag, men det er åbenbart nødvendigt, fordi ministeren ikke har været mere stram eller kritisk – alt efter hvilket ord man nu skal bruge – i forhold til integrationspolitikken, så det her lovforslag bliver nødvendigt.
Jens Joel (S), 2014-06-02:
Jeg noterer mig, at regeringen fuldstændig ligesom Socialdemokraterne arbejder for at hæve ambitionsniveauet i forhold til det, EU indtil videre har spillet ud med, så vi sikrer, at både CO2-reduktionen og andelen af vedvarende energi faktisk er noget, der driver udviklingen fremad og sikrer, at der er et marked for de virksomheder, som er gode til det her.
Kim Andersen (V), 2011-03-01:
I Venstre mener vi derfor, at det er meget nødvendigt at indgå en dobbeltbeskatningsoverenskomst med Kuwait, således at personer og selskaber hjemmehørende i Danmark undgår at blive udsat for en urimelig dobbeltbeskatning, som derved stiller dem dårligere end virksomheder fra andre europæiske lande, der allerede har indgået en tilsvarende dobbeltbeskatningsoverenskomst med Kuwait.
Erling Bonnesen (V), 2014-06-03:
Nu er der jo fra blå lejrs side blevet fremsat et forslag til vedtagelse, hvor man til sidst peger på, at hvis det lykkes for arbejdsgruppen at komme med en anvisning på, hvordan det her kan finansieres – hvad jeg da også tror på vil kunne lade sig gøre – så ligger det til højrebenet at sige, at her er der en mulighed for finansiering, der ligger nogle penge på bordet.
Lars Boje Mathiesen (UFG), 2023-12-07:
Jeg kan ikke lade være med at synes, at SF altså stemmer ret hyklerisk i, når man står og holder en tale om, at vi skal gøre, hvad vi kan for at kæmpe imod de islamiske kræfter og mod mørke kræfter, der vil bestemme over det danske samfund, og man så ikke er villig til at gøre alt, hvad der står i ens magt, men kun lige er villig til at trykke på den røde knap.
Margrete Auken (SF), 2001-05-22:
Men de er der jo i øjeblikket og skal videre ind, når de kommer til Roskilde. Hvis man skulle øge deres komfort, betyder det jo altså med den løsning, vi har nu, at de skal skifte, medmindre vi har bygget - og det sagde trafikministeren også - hele vejen til Kastrup.